ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் டிஜிட்டல் இயக்கத்தின் கீழ் சுகாதாரப் பதிவுகளை நிர்வகிக்க, ABHA மொபைல் செயலியை தேசிய சுகாதார ஆணையம் புதுப்பித்துள்ளது.
ஆயுஷ்மான் பாரத் டிஜிட்டல் இயக்கத்தின் முதன்மைத் திட்டத்தின் கீழ் ஆயுஷ்மான் பாரத் ஹெல்த் அக்கவுண்ட்  என்ற மொபைல் செயலியை தேசிய சுகாதார ஆணையம் தற்போது புதுப்பித்து மேம்படுத்தப்படுத்தியுள்ளது.
முன்பு NDHM ஹெல்த் ரெக்கார்ட்ஸ் ஆப்  என அழைக்கப்படும் ABHA செயலியை கூகுள் ப்ளே ஸ்டோரிலிருந்து பதிவிறக்கம் செய்து கொள்ளலாம். ஏற்கனவே 4 லட்சத்திற்கும் அதிகமானோர் இந்த செயலியை பதிவிறக்கம் செய்துள்ளனர்.
ABHA செயலியின் புதுப்பிக்கப்பட்ட மற்றும் மேம்படுத்தப்பட்ட பதிப்பில் பல்வேறு புதிய வசதிகள் உள்ளதால் தனிநபர்கள் குறிப்பாக புதிய பயனாளர்கள் தங்கள் உடல்நலப் பதிவுகளை எப்போது வேண்டுமானாலும் எங்கிருந்தும் அணுகக்கூடிய செயல்பாடுகளைச் சேர்த்துள்ளனர். ஏற்கனவே உள்ள ABHA ஆப்-ல் பயனர்கள் தங்களின் முந்தைய ஆப்–ல் உள்ள பதிப்புகளையும் தற்போதைய புதிய பதிப்பில் புதுப்பித்துக்கொள்ளலாம்.
ABHA மொபைல் செயலி தனிநபருக்கான முகவரியை  உருவாக்க உதவுகிறது, இது 14 இலக்கத் தோராயமாக உருவாக்கப்பட்ட ABHA எண்ணுடன் இணைக்கப்படும் பயனர் பெயரை எளிதாக நினைவில் வைக்கும். மொபைல் பயன்பாட்டுப் பயனர்கள் ஆயுஷ்மான் பாரத் டிஜிட்டல் இயக்கத்தில் இணக்கமான சுகாதார வசதியில் உருவாக்கப்பட்ட அவர்களின் உடல்நலப் பதிவுகளை இணைக்கவும் மற்றும் அவர்களின் ஸ்மார்ட்போன்களில் அவற்றைப் பார்க்கவும் உதவுகிறது. ABDM நெட்வொர்க் மூலம் ஒரு தனிநபரின் ஒப்புதலுக்குப் பிறகு, நோய் கண்டறிதல் அறிக்கைகள், மருந்துச் சீட்டுகள், CoWIN தடுப்பூசிச் சான்றிதழ் போன்ற டிஜிட்டல் சுகாதாரப் பதிவுகளைப் பகிர்வதோடு, ABDM இணக்கமான ஹெல்த் லாக்கர்களில் உடல் ஆரோக்கியப் பதிவுகளை சுயமாகப் பதிவேற்றவும் பயன்பாடு அனுமதிக்கிறது.
இது தவிர, ABHA மொபைல் பயன்பாட்டில் சுயவிவரத்தைத் திருத்துதல், இணைப்பு மற்றும் ABHA முகவரியுடன் ABHA எண்ணை  நீக்குதல் போன்ற புதிய செயல்பாடுகள் உள்ளன. முக அங்கீகாரம் / கைரேகை / பயோமெட்ரிக் மூலம் உள்நுழைதல் மற்றும் எக்ஸ்பிரஸ் பதிவுக்கான ABDM இணக்க வசதியின் கவுண்டரில் QR குறியீட்டை ஸ்கேன் செய்யும் திறன் போன்ற பிற செயல்பாடுகளும் விரைவில் வெளியிடப்படும்.
ABHA மொபைல் செயலியைப் பற்றி தேசிய சுகாதார ஆணையத்தின்  தலைமை நிர்வாக அதிகாரி டாக்டர் ஆர்.எஸ். சர்மா கூறியதாவது: குடிமக்கள் தங்கள் நீளமான சுகாதாரப் பதிவுகளை உருவாக்க ABHA செயலி கருவியாக இருக்கும். நோயாளிகள் தங்களின் ABHA முகவரியின் உதவியுடன் அவர்களின் உடல்நலப் பதிவுகளை நொடிகளில் அணுகலாம், இது பல வழிகளில் அவர்களை மேம்படுத்தும். இது அவர்களின் சுகாதார வரலாற்றை ஒரே தளத்தில் சேமிக்கவும், அவர்களின் உடல்நலப் பதிவுகளை எந்த நேரத்திலும் எங்கிருந்தும் கவலையின்றி அணுகவும் அல்லது பகிரவும் உதவும். தரவு பரிமாற்றத்தின் இந்த டிஜிட்டல் மயமாக்கல், சிறந்த மருத்துவ முடிவெடுப்பதையும் கவனிப்பின் தொடர்ச்சியையும் உறுதி செய்யும் என தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1827816
சிறப்பு சேவைகள் மற்றும் கட்டுரைகள்
இலவச சிறப்பு பயிற்சித் திட்டம்
ஆதிதிராவிடர் மற்றும் பழங்குடியினத்தவருக்கான தேசிய வாழ்வாதார சேவை மையம், இந்திய அரசின் தொழிலாளர் மற்றும் வேலைவாய்ப்பு அமைச்சகத்தால் சென்னையில் நிறுவப்பட்டு செயல்பட்டு வருகிறது. இது தனது 27-வது கட்ட உதவித்தொகையுடன் கூடிய இலவச சிறப்பு பயிற்சித் திட்டத்தை 2021 டிசம்பர் முதல் தேதியிலிருந்து 11 மாத காலத்திற்கு நடத்த உள்ளது.
இதற்கு தகுதியான எஸ்சி எஸ்டி பிரிவு விண்ணப்பதாரர்கள் விண்ணப்பிக்கலாம். தேர்ந்தெடுக்கப்படுபவர்களுக்கு, பொது ஆங்கிலம், பொது அறிவு மற்றும் தன்னறிவு சோதனை, கணினி அடிப்படை, கணினி செயல்திறன், சுருக்கெழுத்து, தட்டச்சு ஆகியவற்றில் தங்களது திறமைகளை அதிகரித்துக் கொள்ள வாய்ப்பு வழங்கப்படும். பயிற்சிக் காலத்தில் மாதந்தோறும் ரூ.1,000 உதவித்தொகை மற்றும் இலவச கற்றல் உபகரணங்கள் வழங்கப்படும்.
ப்ளஸ் டூ தேர்ச்சி மற்றும் அதற்கு மேற்பட்ட கல்வித் தகுதியுடன் வேலைவாய்ப்பு அலுவலகத்தில் பதிவு செய்து ஆர்வமுள்ள எஸ்சி எஸ்டி விண்ணப்பதாரர்கள் இந்தப் பயிற்சித் திட்டத்திற்கு விண்ணப்பிக்கலாம். டிசம்பர் ஒன்றாம் தேதி அன்று 18 வயது பூர்த்தி அடைந்தவர்களாகவும், 27 வயதுக்கு மேற்படாதவர்களாகவும் இருக்க வேண்டும். 2021 நவம்பர் 30-ம் தேதி வரை சென்னையில் உள்ள மையத்தில் இலவச விண்ணப்பங்களை பெற்றுக் கொள்ளலாம்.
கல்வித் தகுதி, மதிப்பெண் பட்டியல், சாதி சான்றிதழ், ஆதார் அட்டை, வேலைவாய்ப்பு பதிவு அட்டை ஆகியவற்றின் நகல்களை  குறிப்பிட்ட காலத்திற்குள், துணை மண்டல வேலைவாய்ப்பு அலுவலர், ஆதிதிராவிடர் மற்றும் பழங்குடியினத்தவர்களுக்கான தேசிய வாழ்வாதார சேவை மையம், 3-வது தளம், வேலைவாய்ப்பு அலுவலகம், 56 சாந்தோம் பிரதான சாலை, சென்னை என்ற முகவரியில் உள்ள அலுவலகத்திற்கு அனுப்ப வேண்டும்.
ஆவணங்களை சரி பார்ப்பதற்கு வரும் போது எந்தவித பயணக் கட்டணமோ அல்லது வேறு எந்த படிகளோ வழங்கப்பட மாட்டாது என்று சென்னை ஆதிதிராவிடர் மற்றும் பழங்குடியினத்தவர்களுக்கான தேசிய வாழ்வாதார சேவை மையத்தின் துணை மண்டல வேலைவாய்ப்பு அலுவலர் ஜி கே ஸ்ரீ ராக் வெளியிட்டுள்ள செய்திக் குறிப்பில் தெரிவித்துள்ளார்.
-----
(Visitor Counter : 128
பாதுகாப்பு அமைச்சகம்
கோவிட் 19 நோய்க்கு எதிரான போராட்டத்திற்கு இந்திய விமானப்படை ஆதரவு
உலக அளவில் பெரும் தாக்கத்தை ஏற்படுத்தியுள்ள நோவல் கொரோனா வைரஸ் நோய்க்கு எதிராக மத்திய அரசு மேற்கொள்ளும் நடவடிக்கைகளுக்கான அனைத்து தேவைகளையும் பூர்த்தி செய்வதற்கான முயற்சிகளை இந்திய விமானப் படை அதிகரித்துள்ளது. இந்நோயை, பயனுள்ள முறையில் எதிர்ப்பதற்கான முயற்சிகளை மேற்கொண்டிருக்கும் மாநில அரசுகளுக்கும், ஆதரவு முகமைகளுக்கும் உதவும் வகையில், மருந்துகள், உணவுப் பொருட்கள் மற்றும் மருத்துவப் பணியாளர்களை விமானம் மூலம், இந்திய விமானப்படை தொடர்ந்து ஏற்றிச் சென்று வருகிறது.
கோவிட் 19 நோய்க்கு எதிராகப் போராடுவதற்கு உதவும் வகையில் 22 டன் எடையுள்ள மருந்துப் பொருட்களை ஏற்றிக்கொண்டு மிசோரமில் உள்ள Lengpui லெங்க்புயி விமானநிலையத்திற்கு இந்திய விமானப்படை விமானம் 25 ஏப்ரல் 20 20 அன்று சென்றடைந்தது. இந்த மருந்துப் பொருட்கள் மிசோரம் மற்றும் மேகாலயா மாநில அரசுகளுக்காக ஏற்றிச் செல்லப்பட்டன. இதுவரை இந்திய விமானப்படை சுமார் 600 டன் எடை கொண்ட மருத்துவக் கருவிகள் மற்றும் மருத்துவ உதவிப்பொருட்களை கொண்டு சென்றுள்ளது.
இந்திய அரசுக்கு குவைத்திடமிருந்து பெறப்பட்ட கோரிக்கையை ஏற்று உதவி செய்வதற்காக, 15 உறுப்பினர் கொண்ட இராணுவப்படை மருத்துவ சேவை பிரிவு விரைவு செயல் குழு 11 ஏப்ரல் 2020 அன்று அனுப்பப்பட்டது. அவர்களின் பணி முடிந்தபிறகு, அந்தக் குழு, குவைத்திலிருந்து, இந்திய விமானப்படைக்கு சொந்தமான சி 130 விமானம் மூலம் குவைத்திலிருந்து திருப்பி அழைத்து வரப்பட்டது. 25 ஏப்ரல் 2020 அன்று திரும்பி வருகையில், உடனடி அறுவை சிகிச்சை தேவைப்படும், புற்றுநோயால் பாதிக்கப்பட்டுள்ள 6 வயது சிறுமியும், அவர் தந்தையும் அங்கிருந்து அழைத்து வரப்பட்டனர்.
(
அறிவியல் மற்றும் தொழில்நுட்பத்துறை
ஜவகர்லால் நேரு மேம்பட்ட அறிவியல் ஆராய்ச்சி மையத்தின் விஞ்ஞானிகள், தொற்றை மதிப்பிடும் மாதிரியை உருவாக்கியுள்ளனர்
ஒரு தொற்று பரவும் ஆரம்ப கட்டத்தில், நாட்டின் மருத்துவ சிகிச்சை இக்கட்டான சூழலை எதிர்கொள்ளும் சூழலில், துல்லியமான சோதனைகள் மூலம் தொற்று பாதித்தவர்களைக் கண்டறிந்து , தனிமைப்படுத்த வேண்டிய நிலையில், எதிர்வரும் வாரங்கள், மாதங்களில் முன்கூட்டியே பாதிப்பை கணிக்க வேண்டியது அவசியமாகும். இதை வைத்து, நாட்டின் ஒவ்வொரு மாவட்டத்திலும் தேவையான சிகிச்சை முறைகளைப் பயன்படுத்த வேண்டியது அவசியமாகும். இந்த பாதிப்புகள் பரவலாக நிலையற்ற அளவுருக்களுடன் வரும் போது, அவற்றை கணிப்பதற்கான மாதிரிகளை ஏற்படுத்துவது என்பதைப் பொறுத்தே மதிப்பீடு செய்ய முடியும்.
மத்திய அரசின் அறிவியல் மற்றும் தொழில் நுட்பத் துறையின் கீழ் இயங்கும் தன்னாட்சி நிறுவனமான, ஜவகர்லால் நேரு மேம்பட்ட அறிவியல் ஆராய்ச்சி மையம், இந்திய அறிவியல் நிறுவனம் ஆகியவற்றின் விஞ்ஞானிகள் இந்தப் பிரச்சினைக்குத் தீர்வு காணும் மாதிரி ஒன்றை உருவாக்கியுள்ளனர். கோவிட்-19 தொற்றின் ஆரம்ப கட்டப் பரவலை உதாரணமாகக் கொண்டு, கையாளக்கூடிய மூலோபாயத்தைப் பயன்படுத்தி இதனை அவர்கள் உருவாக்கியுள்ளனர்.
இறப்பு விகிதத்தைக் குறைப்பதற்கு மிகவும் அவசியமான , சோதனைத் திறன்கள் மற்றும் தீவிர சிகிச்சை வசதிகளை அதிகரிப்பதற்கு தேவையான கணக்கீடான, மருத்துவத் தேவைகளின் முக்கிய அம்சங்களை மதிப்பிடுவதற்கு இந்த மாதிரியைப் பயன்படுத்தலாம். கோவிட்-19 தொற்றுக்கு வெகு பொருத்தமாக இது இருக்கக்கூடும். இந்த நோயின் இயல்பையும், மக்களிடம் அது ஏற்படுத்தும் மாற்றத்தையும் தெரிந்து கொள்ளும் வகையில், நோய் பரவும் வேகத்தைத் தடுப்பதுடன், இரண்டாவது அலை பரவாமல் மேற்கொள்ளும் மேலாண்மைக்குத் தேவையான விழிப்பு மற்றும் கண்காணிப்பை கணிப்பாளர்களுக்கு வழங்கும்.
மேலும் கூடுதல் விவரங்களுக்கு: பேராசிரியர் சந்தோஷ் அன்சுமலியை  மூலம் தொடர்பு கொள்ளலாம்.
(Visitor Counter : 152
நிதி அமைச்சகம்
ஆந்திரா, தெலங்கானா, கர்நாடகா மற்றும் கேரளாவில் பல்வேறு இடங்களில் வருமான வரித்துறை சோதனை
ஏலூருவை சேர்ந்த குழுமம் ஒன்றின் தொடர்புடைய ஆந்திரப் பிரதேசம் மற்றும் தெலங்கானாவில் உள்ள 21 இடங்களில் 2021 ஜனவரி 28 அன்று வருமான வரித்துறை சோதனை நடத்தியது.
திரைப்படங்களுக்கு கடன் வழங்குதல், மீன் வளர்ப்பு, ரியல் எஸ்டேட், திரைப்பட விநியோகம் மற்றும் வட்டித் தொழில் ஆகியவற்றில் இக்குழுமத்தின் நிறுவனங்கள் ஈடுபட்டுள்ளன.
ரூ 17,68 கோடி மதிப்பிலான மொத்த சொத்துகள் இது வரை பறிமுதல் செய்யப்பட்டுள்ளன. ஏலூரு மற்றும் ராஜமகேந்திரவரம் ஆகிய இடங்களில் அதிகளவில் பணமும், தங்கமும் கைப்பற்றப்பட்டுள்ளன.
ரூ 161 கோடி மதிப்பிலான கணக்கில் காட்டப்படாத பணப் பரிவர்த்தனைகள் கண்டறியப்பட்டுள்ளன.
பெங்களூரு மற்றும் மங்களூரில் பதிவு செய்யப்பட்டுள்ள ஒன்பது முக்கிய அறக்கட்டளைகள் தொடர்பான கர்நாடகா மற்றும் கேரளாவில் உள்ள 56 இடங்களில் 2021 பிப்ரவரி 17 அன்று வருமான வரித்துறை சோதனை நடத்தியது. மருத்துவ கல்லூரிகள் உள்ளிட்ட கல்வி நிறுவனங்களை இந்த அறக்கட்டளைகள் நடத்துகின்றன.
மருத்துவம், பல் மருத்துவம் மற்றும் முதுநிலை மருத்துவ படிப்புகளின் மாணவர் சேர்க்கையில் நிதி முறைகேடுகள் நடைபெற்றது தேடுதல் நடவடிக்கையின் போது கண்டறியப்பட்டது.
இது வரை சேகரிக்கப்பட்டுள்ள ஆதாரங்களின் படி முறைகேடான கட்டணமாக ரூ 402.78 கோடி வசூலித்துள்ளது கண்டுபிடிக்கப்பட்டுள்ளது. ரூ 15.09 கோடி பணமாக பறிமுதல் செய்யப்பட்டுள்ளது, ரூ 30 கோடி மதிப்புள்ள தங்க நகைகளும், 50 காரட் வைரமும், 40 கிலோ வெள்ளியும் அறங்காவலர்களின் இல்லங்களில் கண்டறியப்பட்டுள்ளது.
கானாவில் ரூ 2.39 கோடி மதிப்பிலான சொத்தும், பினாமி பெயர்களில் 35 சொகுசு கார்களும் கண்டறியப்பட்டுள்ளன.
-----
(Visitor Counter : 93
பிரதமர் அலுவலகம்
திரு நந்தமுரி தாரக ரத்னாவின் அகால மறைவுக்கு பிரதமர் இரங்கல்
தெலுங்கு நடிகரும், அரசியல்வாதியுமான திரு நந்தமுரி தாரக ரத்னாவின் அகால மறைவுக்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துள்ளார்.
பிரதமர் தமது ட்விட்டர் பதிவில் தெரிவித்திருப்பதாவது:
“திரு நந்தமுரி தாரக ரத்னா அவர்களின் அகால மறைவு வேதனை அளிக்கிறது. திரைப்படம் மற்றும் பொழுதுபோக்கு உலகில் தனக்கென ஒரு முத்திரை பதித்தவர். இந்த சோகமான நேரத்தில் எனது எண்ணங்கள் அவரது குடும்பத்தினருடனும், அபிமானிகளுடனும் உள்ளன. ஓம் சாந்தி: PM @narendramodi"
பாதுகாப்பு அமைச்சகம்
என்சிசி குடியரசு தின முகாம் 2023-ஐ பாதுகாப்பு இணையமைச்சர் பார்வையிட்டார்
புது தில்லியில் உள்ள தில்லி கண்டோன்மெண்ட்டில் 2023 ஜனவரி 19 அன்று என்சிசி குடியரசு தின முகாம் 2023-ல் பாதுகாப்பு இணையமைச்சர் திரு அஜய் பட் உரையாற்றினார். வேற்றுமையில் ஒற்றுமை என்பதற்கு ஒளிரும் உதாரணமாக என்சிசி அமைப்பு விளங்குகிறது என்று அவர் கூறினார். இது தொடங்கப்பட்டதிலிருந்து இளைஞர்களிடம் ஒழுக்கம், நன்னடத்தை, தீர செயலுக்கான முயற்சி, தன்னலமற்ற சேவை சிந்தனை ஆகியவை ஏற்பட்டுள்ளதாக தெரிவித்தார்.
என்சிசி பிரிவு விரிவாக்கம் திட்டமிட்டபடி நடைபெறுவதாக பாதுகாப்பு இணையமைச்சர் கூறினார். இந்த விரிவாக்க திட்டத்தின் மூலம் கடலோரம், எல்லைப்பகுதி, இடதுசாரி அதிதீவிரவாதத்தால் பாதிக்கப்பட்டப் பகுதிகளில் என்சிசி-யின் சேவைக்கு திட்டமிடப்பட்டுள்ளதாக தெரிவித்தார்.
கிராமப்புற மற்றும் சிறிய நகரங்களிலும், என்சிசி சேவையைப் பயன்படுத்துவதற்கு சிறப்பு முயற்சிகள் பயனளிக்கும் என்று அவர் நம்பிக்கை தெரிவித்தார்.
தேசிய இளையோர் திருவிழா, சர்வதேச போதைப் பொருள் ஒழிப்பு தினம் போன்ற சமூக சேவைத் திட்டங்களில் என்சிசி-யின் பங்களிப்பு குறித்து திரு அஜய் பட் பாராட்டு தெரிவித்தார்.
மனித வள மேம்பாட்டு அமைச்சகம்
திஹான்-ஐஐடி ஹைதராபாத்'துக்கு மத்திய கல்வி அமைச்சர் காணொலி மூலம் அடிக்கல் நாட்டினார்
தானியங்கி போக்குவரத்து அமைப்புகளுக்கான  இந்தியாவின் முதல் சோதனைத் தளமான 'திஹான்-ஐஐடி ஹைதராபாத்'துக்கு மத்திய கல்வி அமைச்சர் திரு. ரமேஷ் பொக்ரியால் ‘நிஷாங்க்’ காணொலி மூலம் அடிக்கல் நாட்டினார்.
மத்திய கல்வி இணை அமைச்சர் திரு.சஞ்சய் தோத்ரே, ஐஐடி ஹைதராபாத் ஆட்சிமன்றக் குழுவின் தலைவர் டாக்டர். பி. வி. ஆர். மோகன் ரெட்டி, ஐஐடி ஹைதராபாத் இயக்குநர் பேராசிரியர் பி. எஸ். மூர்த்தி மற்றும் கல்வி அமைச்சகம், அறிவியல் மற்றும் தொழில்நுட்பத் துறை மற்றும் ஐஐடி ஹைதராபாத் ஆகியவற்றின் மூத்த அலுவலர்கள் இதில் கலந்து கொண்டனர்.
தானியங்கிப் போக்குவரத்து மற்றும் தரவுக் கொள்முதல் அமைப்புகளுக்கான தொழில்நுட்பப் புதுமை மையத்தை அமைப்பதற்காக பல்நோக்கு சைபர் இயற்பியல் அமைப்புகளுக்கான தேசிய இயக்கத்தின் கீழ் ஐஐடி ஹைதராபாதுக்கு ரூ.135 கோடியை இந்திய அரசின் அறிவியல் மற்றும் தொழில்நுட்பத்துறை வழங்கியுள்ளது.
தானியங்கிப் போக்குவரத்து அமைப்புகளுக்கான  தொழில்நுட்ப மையமான 'திஹான் பவுண்டேஷனை' பிரிவு-8 நிறுவனமாக 2020ஆம் ஆண்டு ஜூன் மாதம் ஐஐடி ஹைதராபாத் தொடங்கியது.
இன்றைய நிகழ்ச்சியில் பேசிய மத்திய கல்வி அமைச்சர், தானியங்கிப் போக்குவரத்தில் உள்ள பல்வேறு சவால்களை எதிர்கொள்வதற்கு இந்த மையம் உதவும் என்றார்.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1684372
------
(Visitor Counter : 97
ஜல்சக்தி அமைச்சகம்
தண்ணீர் சேமிப்பு பற்றிய பிரதமரின் தொலைநோக்குப் பார்வையை நிறைவேற்ற ஜல் சக்தி அமைச்சகம் தீவிரம்: அமைச்சர் திரு ரத்தன் லால் கட்டாரியா
ஜல்சக்தி அமைச்சகத்தின் கீழ் இயங்கும் தேசிய தண்ணீர் இயக்கம் ஏற்பாடு செய்திருந்த 27-ஆவது தண்ணீர் கலந்துரையாடல் நிகழ்ச்சியில் மத்திய ஜல் சக்தி இணை அமைச்சர் திரு ரத்தன் லால் கட்டாரியா உரையாற்றினார். தண்ணீர் சம்பந்தமான விஷயங்கள் குறித்து விழிப்புணர்வு ஏற்படுத்தவும், தண்ணீரை முறையாகப் பயன்படுத்துவது தொடர்பாக பங்குதாரர்களுக்கு எடுத்துரைக்கும் நோக்கத்திலும் இந்தக் காணொலி நிகழ்ச்சிக்கு அமைச்சகம் ஏற்பாடு செய்திருந்தது.
தண்ணீர் துறையில் பெண்களின் பங்களிப்பை 27-ஆவது பதிப்பு வலியுறுத்தியது. ஐக்கிய நாடுகள் வளர்ச்சித் திட்டத்துடன் இணைந்து தேசிய தண்ணீர் இயக்கம், இந்தத் துறையில் சிறப்பான பங்களிப்பை வழங்கிய 41 பெண் போராளிகளைத் தேர்வு செய்தது. இவர்களில் 6 பேர் தங்களது வெற்றிப் பயணம் குறித்து பகிர்ந்து கொள்வதற்காக அழைக்கப்பட்டிருந்தனர்.
நிகழ்ச்சியில் பேசிய அமைச்சர், தண்ணீர் துறையில் தனித்து இயங்கி வந்த துறைகள் மற்றும் அமைச்சகங்களை இணைத்து ஜல் சக்தி அமைச்சகமாக உருவாக்கிய பிரதமர் திரு நரேந்திர மோடியின் தொலைநோக்குப் பார்வையைப் பாராட்டினார். தண்ணீர் துறை சந்தித்து வந்த பொதுவான பிரச்சினைகளுக்கு இதன் மூலம் ஒருங்கிணைந்த அணுகுமுறை அளிக்கப்பட்டுள்ளது. இந்தத் தொலைநோக்குப் பார்வையைப் பூர்த்தி செய்வதற்காக தண்ணீரை முறையாகப் பயன்படுத்துவது தண்ணீரின் ஒவ்வொரு துளியையும் சேமிப்பது தொடர்பாக பொதுமக்களிடையே விழிப்புணர்வை ஏற்படுத்துவதற்காக, ஜல் சக்தி அமைச்சகம் பிரம்மாண்ட பிரச்சாரத்தைத் தொடங்கியுள்ளது. அனைவருக்கும் பொதுவானதாக தண்ணீரை மாற்றும் பிரதமரின் தொலைநோக்குப் பார்வையை முன்னெடுத்துச் செல்லும் முயற்சியில் வெகுஜன மக்களுடன் தொடர்பை ஏற்படுத்தும் அனைத்து நடவடிக்கைகளையும் அமைச்சகம் மேற்கொண்டு வருகிறது.
தமிழகத்தின் நீலகிரி மாவட்டத்தில் உள்ள சிகூர் கிராமத்தைச் சேர்ந்த திருமிகு வசந்தா உள்ளிட்ட 6 பெண் தண்ணீர் போராளிகள் நிகழ்ச்சியின்போது கவுரவிக்கப்பட்டனர்.
தண்ணீர் துறையில், அடிமட்ட அளவில் சிறப்பான பங்களிப்பை அளித்து அனைவருக்கும் முன்னுதாரணமாகத் திகழும் 41 பெண் போராளிகளுக்கு அமைச்சர் திரு கட்டாரியா பாராட்டு தெரிவித்தார். ஜல் சக்தி திட்டத்தின் ‘சக்தி’ என்று இவர்களைக் குறிப்பிட்ட அமைச்சர், இவர்களைப் போல அனைவரும் செயல்பட வேண்டும் என்று வலியுறுத்தினார். மழைநீரை சேமியுங்கள் என்ற திட்டத்தை பிரபலப்படுத்தி, மழைநீர் சேகரிப்பு நடவடிக்கைகளை முடுக்கி விடுமாறு மாநில அதிகாரிகளைத் தொடர்ந்து ஊக்கப்படுத்தி வரும் தேசிய தண்ணீர் இயக்கத்தின் மேலாண் இயக்குனர் திரு அசோக் குமாரையும் அமைச்சர் பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1728492
உள்நாட்டு விமானப் போக்குவரத்து அமைச்சகம்
அவசர காலத் தேவைகளுக்காக  74 விமானங்கள் இயக்கப்படுகின்றன: ஒரே நாளில் 22 டன்களுக்கும் அதிகமான சரக்கு கொண்டு செல்லப்பட்டது
சிவில் விமானப் போக்குவரத்து அமைச்சகத்தின் முயற்சியின் கீழ், அவசர காலத் தேவைகளுக்காக  நாடு முழுவதும் மருத்துவ சரக்குகளை கொண்டு செல்வதற்கு 74 விமானங்கள் இன்று வரை இயக்கப்பட்டுள்ளன. மொத்தம் 37.63 டன் சரக்கு இன்று வரை கொண்டு செல்லப்பட்டுள்ளது, இதில் 22 டன்னுக்கு மேல் மார்ச் 31,2020 அன்று கொண்டு செல்லப்பட்டுள்ளது.
மார்ச் 31 அன்று, பின்வரும் விமானங்கள் இயக்கப்பட்டன
Lifeline 1: ஏர் இந்தியா விமானங்கள்: மும்பையிலிருந்து டெல்லி வரையிலும் சென்று பின் குவாஹாட்டிக்கும், அங்கிருந்து மும்பைக்கும் சரக்குகளை கொண்டு சென்றது. அங்கிருந்து மேகாலயா, அசாம், இந்திய மருத்துவ கவுன்சிலுக்கும்  நாகாலாந்து, அருணாச்சல் மற்றும் புனே ஆகிய பகுதிகளுக்கும் மருத்துவ சரக்குகளை ஏற்றி சென்றது.
Lifeline 2: ஏர் இந்தியா விமானங்கள்: புது தில்லியிலிருந்து ஹைதராபாத்திற்கும், திருவனந்தபுரத்திற்கும் பின் கோவா முதல் புதுதில்லி வரையிலும் சென்றது. இந்த விமானம் ஆந்திரா, கேரளா மற்றும் , இந்திய மருத்துவக் கவுன்சில்  ஆகிய மாநிலங்களுக்குத் தேவையான சரக்குகளை ஏற்றி சென்றது.
Lifeline 3 : அலையன்ஸ் ஏர் விமானம்: ஹைதராபாத்திலிருந்து பெங்களூருக்கும், அங்கிருந்து ஹைதராபாத்திற்கும் ஜவுளி அமைச்சகத்தின் சரக்குகளை எடுத்துச் சென்றது.
Lifeline 4 : ஏர் இந்தியா விமானம்: சென்னையிலிருந்து போர்ட் பிளேயருக்கும் அங்கிருந்து சென்னைக்கும் இயக்கப்பட்டது.
Lifeline 5 : இந்திய விமானப்படை விமானம்: ஹிண்டனிலிருந்து , சூலூர் வழியாக போர்ட் பிளேயருக்கு இயக்கப்பட்டது.
இந்தியாவின் COVID-19 க்கு எதிரான போரின் ஒரு பகுதியாக, நாடு முழுவதும் மற்றும் அதற்கு அப்பாலும் மருத்துவ மற்றும் அத்தியாவசியப் பொருள்களைக் கொண்டு செல்வதற்காக, சிவில் விமானப் போக்குவரத்து அமைச்சகம், “லைஃப்லைன் உதான்” விமான போக்குவரத்தை இந்திய அரசு தொடங்கியுள்ளது.
•••••••••••••••
(Visitor Counter : 153
ரெயில்வே அமைச்சகம்
ரயில் பாதையை 100 சதவீதம் மின்மயமாக்க வேண்டும் என்ற உத்வேகத்துடன் இந்திய ரயில்வே விரைவாக முன்னேறுகிறது
இந்திய ரயில்வேயை உலகில் மிகப்பெரிய பசுமை ரயில்வே மயமாக்கும் வகையில், இந்திய ரயில்வே 2030-ம் ஆண்டுக்கு முன்பாக கார்பன் உமிழ்வை பூஜ்ஜியம் நிலைக்கு கொண்டுவரும் நிலையில் தீவிரமாகச் செயல்பட்டு முன்னேறிச் செல்கிறது. உத்திரப்பிரதேசத்தில் அண்மையில் மின்மயமாக்கப்பட்ட பிறகு இந்திய ரயில்வே மற்றுமொரு மைல்கல் சாதனையைப் படைத்துள்ளது. உத்தராகண்டில் மின்மயமாக்கல் பணியை இந்திய ரயில்வே நிறைவு செய்துள்ளது.
உத்தராகண்டில் தற்போது உள்ள 347 கிலோ மீட்டர் தொலைவிலான அகல ரயில்பாதை 100 சதவீதம் மின்மயமாக்கப்பட்டதன் மூலம் செலவு குறைக்கப்பட்டு சேமிக்கப்பட்டுள்ளது. அதிக விசைத்திறனுடன் ரயில் எஞ்ஜின் பராமரிப்பு மற்றும் இயக்குவதற்கான செலவுக் குறைவு, இறக்குமதி செய்யப்படும் கச்சா எண்ணெயை சார்ந்து இருப்பதை குறைப்பதுடன், போக்குவரத்துக்கேற்ற சூழல், அந்நியச் செலாவணி சேமிப்பு உள்ளிட்ட பயன்கள் கிடைக்கிறது.
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்படத் திருவிழா: பழம்பெரும் திரைப்பட இயக்குநர் சத்யஜித் ரேவுக்கு புகழஞ்சலி
பழம்பெரும் திரைப்பட இயக்குநர் சத்யஜித் ரேவுக்கு 51-வது இந்திய சர்வதேச திரைப்படத் திருவிழாவில் புகழஞ்சலி செலுத்தப்படும். 2019-ஆம் ஆண்டு நடைபெற்ற இந்திய சர்வதேச திரைப்படத் திருவிழாவின் பொன்விழா நிகழ்ச்சியின் போது, சத்யஜித் ரேவின் நூற்றாண்டு கொண்டாட்டங்களின் ஒரு பகுதியாக, மத்திய தகவல் ஒலிபரப்பு அமைச்சகத்தின் செயலாளர் திரு அமித் கரே இது குறித்த அறிவிப்பினை வெளியிட்டார்.
இந்தப் புகழஞ்சலியை முன்னிட்டு இந்திய சர்வதேச திரைப்படத் திருவிழாவில் கீழ்க்கண்ட திரைப்படங்கள் திரையிடப்படும்:
1. சாருலதா 
2. கரே பைரே 
3. பதேர் பாஞ்சாலி 
4. ஷத்ரான்ஜ் கே கிலாரி 
5. சோனார் கெல்லா 
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1688261
------
(Visitor Counter : 152
ஊரக வளர்ச்சி அமைச்சகம்
கிராமப்புற வேலைவாய்ப்பை ஊக்குவிக்கும் வகையில் தீனதயாள் உபாத்யாயா திட்டத்தின் கீழ் 31,000-க்கும் மேற்பட்ட வேலை வாய்ப்புகள்
கிராமப்புற வேலைவாய்ப்பை ஊக்குவிக்கும் வகையில் தீனதயாள் உபாத்யாயா கிராமீன் கௌசல்யா திட்டத்தின் கீழ், 31,067 கிராமப்புற இளைஞர்களுக்கு வேலைவாய்ப்பை உருவாக்க மத்திய கிராம மேம்பாட்டுத்துறை அமைச்சகம் நடவடிக்கை மேற்கொண்டுள்ளது. இதற்காக மத்திய கிராமப்புற மேம்பாட்டுத்துறை அமைச்சகம் தேர்வு செய்யப்பட்ட 19 நிறுவனங்களுடன் புரிந்துணர்வு ஒப்பந்தம் மேற்கொள்ள உள்ளது. இதன் மூலம், 31,067 கிராமப்புற ஏழை குடும்பத்தை சேர்ந்த இளைஞர்களுக்கு பயிற்சி அளித்து வேலை வாய்ப்பையும் வழங்க வழிவகை செய்யப்பட்டுள்ளது.
புதுதில்லியில் நாளை நடைபெறும் நிகழ்ச்சியில், இது தொடர்பான புரிந்துணர்வு ஒப்பந்தத்தில் மத்திய கிராம மேம்பாடு மற்றும் பஞ்சாயத்து ராஜ் அமைச்சர் திரு கிரிராஜ் சிங் கையெழுத்திடுகிறார். இந்த நிகழ்ச்சியில், ஏற்கனவே, தீனதயாள் உபாத்யாயா திட்டத்தின் கீழ் பயிற்சி பெற்ற இளைஞர்களுக்கும் பணி நியமன ஆணைகள் வழங்கப்பட உள்ளன.
மத்திய அமைச்சர் திரு கிரிராஜ் சிங் அறிவுறுத்தலின்படி, இளைஞர்களுக்கு வழங்கப்படும் பயிற்சி குறித்த வழிகாட்டு நெறிமுறைகளை மத்திய கிராம மேம்பாட்டு அமைச்சகம் வெளியிட்டுள்ளது. இதன்படி, தொழில் நிறுவனங்கள், தங்கள் தேவைக்கு ஏற்ப இளைஞர்களுக்கு பயிற்சி அளிக்கவேண்டும். இளைஞர்களை தேர்வுசெய்து அவர்களுக்கு திறன் மேம்பாடு குறித்து பயிற்சி அளிப்பதுடன், தமது நிறுவனம் மற்றும் தம்மைச் சார்ந்த நிறுவனங்களில் பணிக்கு அமர்த்தவேண்டும்.
அதாவது, இளைஞர்களை தேர்வு செய்தல், தேவையான பயிற்சிகளை அளித்தல், பணியில் அமர்த்துதல் ஆகியவற்றின் அடிப்படையில், வேலைவாய்ப்பு, வழிகாட்டு நெறிமுறைகள் உருவாக்கப்பட்டுள்ளன. மேலும் தொழிற்சாலைகள் மற்றும் தொழில் நிறுவனங்களில் தேவைக்கேற்ப, திறன் படைத்தவர்களாக இளைஞர்களை மாற்றி வேலைவாய்ப்புகளை வழங்கவும் நடவடிக்கை மேற்கொள்ளப்பட்டுள்ளது. இதன் மூலம் தொழில் நிறுவனங்கள், தங்கள் நிறுவனங்களுக்கு தேவையான தொழில்நுட்பங்களை அறிந்த பணியாளர்களை உருவாக்கிக் கொள்வதற்கான வாய்ப்பையும் மத்திய அரசு வழங்குகிறது.
இதைத்தவிர, தீனதயாள் உபாத்யாயா திட்டத்தின் கீழ், பல்வேறு தொழில் நிறுவனங்களை நேரடியாக இணைக்கவும், கிராமப்புற இளைஞர்களுக்கு வேலைவாய்ப்பை அதிகரிக்கவும், திறமைக்கேற்ற பணியை தேர்வு செய்து வழங்கவும் வாய்ப்பு உருவாக்கப்பட்டுள்ளது.
இந்த்திட்டத்தின் கீழ் வேலைவாய்ப்புகளை வழங்கும் நிறுவனங்களுக்கு வங்கிக் கடனுக்கான உத்தரவாதத்திலிருந்து விலக்கு, வங்கிக்கடன் தள்ளுபடி நடைமுறைக்கான கட்டணங்களில் சலுகை உள்ளிட்ட பல்வேறு சலுகைகளும் வழங்கப்படும். மத்திய கிராமப்புற அமைச்சகத்தின் சார்பில் மேற்கொள்ளப்படும் இந்த புரிந்துணர்வு ஒப்பந்தம் 3 ஆண்டுகளுக்கு செல்லுபடியாகும். இதன் மூலம் திறன்படைத்த இளைஞர்களை உருவாக்கி அவர்களை வேலைக்கு அமர்த்தும் இலக்கு அந்த நிறுவனங்களுக்கு நிர்ணயிக்கப்பட்டுள்ளதுடன், அரசு செலவில் பயிற்சி பெறும் வாய்ப்பு இளைஞர்களுக்கு கிடைக்கிறது.
கட்டாயம். அவ்வாறு தேர்வு செய்யப்படும் இளைஞர்களுக்கு முதல் 6 மாதங்களுக்கு ரூ. 10ஆயிரம் வீதமும், 6 மாததிற்கும் மேல் பணியாற்றுவோருக்கு மாதம் ரூ. 12 ஆயிரமும், குறைந்தப்பட்ச ஊதியமாக வழங்கப்பட வேண்டும் என இந்த நிறுவனங்களுக்கு அறிவுறுத்தப்பட்டுள்ளது.
AD/ES/RS/KRS
(Visitor Counter : 186
பொருளாதார விவகாரங்களுக்கான மத்திய அமைச்சரவைக் குழு
2018-19 ஆம் ஆண்டு ரபிப் பருவ பயிர்களுக்கு குறைந்தபட்ச ஆதரவு விலையை அதிகப்படுத்த மத்திய அமைச்சரவை ஒப்புதல் அளித்துள்ளது
விவசாயிகளின் வருவாயை அதிகப்படுத்தும் வகையில் பிரதமர் திரு.நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு 2019-20 ஆம் ஆண்டு சந்தைப்படுத்துவதற்குரிய 2018-19 ஆம் ஆண்டு ரபிப் பருவ பயிர்களுக்கு குறைந்தபட்ச ஆதரவு விலையை அதிகரிக்க ஒப்புதல் அளித்துள்ளது. விவசாயிகளின் உற்பத்திச் செலவை விட குறைந்தபட்சம் 50 சதவீதம் அதிகமாக கிடைக்கும் வகையிலும், விவசாயிகளின் வருவாயை 2 மடங்காக்க உதவும் வகையிலும் குறிப்பிட்ட பயிர் வகைகளுக்கு குறைந்தபட்ச ஆதரவு விலை அதிகரிக்கப்பட்டுள்ளது. விவசாயிகள் நலன் சார்ந்த இந்த நடவடிக்கை மூலம் விவசாயிகளுக்கு கூடுதலாக ரூ.62,635 கோடி வருவாய் கிடைக்கும்.
கோதுமைக்கு குவிண்டாலுக்கு ரூ.105-ம் , சமையல் எண்ணெய் உற்பத்திக்கான சாஃபிளவருக்கு குவிண்டாலுக்கு ரூ.845-ம் , பார்லிக்கு குவிண்டாலுக்கு ரூ.30-ம் , சிவப்பு நிற துவரம் பருப்புக்கு குவிண்டாலுக்கு ரூ.225-ம் , பயறு வகைகளுக்கு குவிண்டாலுக்கு ரூ.220-ம் , கடுகுக்கு குவிண்டாலுக்கு ரூ.200-ம்  குறைந்தபட்ச ஆதரவு விலை உயர்த்தப்பட்டுள்ளது. அடைப்புக் குறிக்குள் இருப்பது உயர்வுக்குப் பிந்தைய விலை.
உற்பத்தி செலவை விட கூடுதலாக கிடைக்கும் தொகையின் சதவீத விவரம்:
கோதுமை-112.5, பார்லி-67.4, பயறு வகைகள்-75.2, சிவப்பு துவரம் பருப்பு-76.7, கடுகு-89.9, சாஃபிளவர்-50.1.
(Visitor Counter : 122
நிதி அமைச்சகம்
கொல்கத்தாவில் வருமான வரித்துறை சோதனை
கொல்கத்தாவில் விடுதிகள், ரியஸ் எஸ்டேட், வாகனம், நிதி சேவை, பழங்கள் மொத்த வியாபாரம் செய்யும் நிறுவனங்கள் பலவற்றில் வருமான வரித்துறையினர் திடீர் சோதனை மேற்கொண்டனர்.
இதில் கணக்கில் காட்டப்படாத விற்பனை மற்றும் போலி செலவுகள் குறித்த ஆவணங்கள் கைப்பற்றப்பட்டன. கணக்கில் காட்டப்படாத வருவாயை, கணக்கில் சேர்ப்பதற்கு, பட்டியலிடப்படாத நிறுவனங்களின் பங்குகளை விற்றதற்கான போலி ஆவணங்களும் கண்டு பிடிக்கப்பட்டன.
இதுவரை, ரூ.450 கோடிக்கு மேல், வருவாயை மறைத்ததற்கான ஆவணங்கள் கண்டுபிடிக்கப்பட்டுள்ளன. ரூ.105 கோடிக்கு வருமானத்தை கணக்கு காட்டவில்லை என சிலர் ஒப்புக் கொண்டனர். இந்த சோதனையில் கணக்கில் காட்டப்படாத ரூ.1.58 கோடி ரொக்க பணம் பறிமுதல் செய்யப்பட்டது. மேலும், விசாரணை நடக்கிறது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1688832
------
(Visitor Counter : 80